section_heading: Životopis
paragraph_text: Rođen u Splitu. Kao i mlađi brat, pohađao gimnaziju u Zadru. U Beču je studirao medicinu.Google Knjige Erna Lesky, International Academy of the History of Medicine: ''Wien und die Weltmedizin: 4. Symposium d. Internat. Akad. f. Geschichte d. Medizin, veranst. im Inst. f. Geschichte d. Medizin d. Univ. Wien, 17.-19. Sept. 1973'', Böhlau Verlag Wien, 1974., str. 134 (pristupljeno 25. srpnja 2018.)  Vratio se u Zadar gdje je počeo svoju liječničku karijeru. Isti je životni put dotad prošao i njegov brat Albert. Životni im se putevi potom razilaze. Ivan Hugo je iz Zadra pošao u Šibenik. U Šibeniku je bio primarni liječnik i ravnatelj zemaljske bolnice 1914. godine.<ref>Metelgrad - Detalji o autoru Ivan Hugo Botteri (pristupljeno 25. srpnja 2018.) Radio duže vremena na Klinici v. Schrötters u Beču. Ali, opet se susreće s bratom na zagrebačkome Medicinskom fakultetu. Ondje su oboje bili sveučilišni profesori i predstojnici klinika. Bio je šefom Internog odjela Klinike za unutarnje bolesti Zakladne bolnice u Zagrebu (Kliničke bolnice Sveti Duh) od 1934. do 1936. godine, a nakon njegova odlaska odjel je preuzeo prim. dr. Viktor Boić. Od 1935. godine redovni profesor interne medicine u Zagrebu. Ivan Hugo i brat Albert radili su na zagrebačkome Medicinskome fakultetu sve do ratne 1943. kad su umirovljeni. Krajem rata 1945. opet su vraćeni na položaj. Njihove suklinike nagodinu se našle pod istim krovo, na KBC Rebru. Umirovljen je 1951. zbog starosti. Umro je 1963. i pokopan na Mirogoju.